laetverckent oft voer elck laetvercken gheven twee hollan gulden
oft de weerdt dairaff en daff sal de vors abdisse kense hebbe
It selen de vors wynnen des vors abdissen leven te beloken
paeschen twee goede laetcalve van vi weken out met goeden
dicken metlcke gebuedt ende opgehouden ende over ander jair
op ste lambrechts dach eenen goeder beer oft dair voe vier
hollan gulden oft de weerde dairaff dwelc de vors abdisse
kyesen sall It selen de vors wynnen gheven des jairs
den vors abdissen tuschen paeschen ende sinxen twee goede
cusbaer hamele oft twee gulden hollan dair voe Voirt selen de vors
wynnen alle de vors goede dair zij bate af trecken selen den vors
tmijn duende van grechten en van thuynen wel ende loflic bevreden
en alsoe laten als zij die vanden thenren aencomen Ende zij sele
alle de boemen ten gewoenliken tijde doen truncken en den loeck
daff comen doen luycken opte vors goede en die poten die daf
comen selen planten ende setten dairt de vors abdisse beghen
sall ten goeden en behoirliken tijde ende de vors wynnen selen de
vors poten verwaen als zij gesett ende geplant zijn dat zij
niet verderft en werden vanden beesten It selen de voirs
wynnen den tmijn duende houden verren ende beeren den lieden
vanden dorpe van oplynthe also dat daf gheen gecroen en come
It selen de vors wynnen der kellerssen vanden voirs cloeste jairlicx
wynten vijff coeye den vette eens goirde anssems eene en die
hanthen gelijc den zijnen It sall de vors abdisse den voirs
wyn leven tuschen dit en ste denijsmisse hondert en vijftich
scape de welke zij wel ende loflic houden ende vueden selen die
te deylene alle twee jairen half ende half Ende de vors abdisse
sal den vors wynnen leenen huen smet henr smisse en huen rademake
ende also verre als de wynnen rouw yser ende hout den smet bringe
so sal de selve smet den selven wynnen sculdich zijn daff zijn
gerief te makene Ende oft zij dair inne enich gebreck hadden en
de smet hen dat weygde te makene so selen de wynnen mijnre
vrouwen oft den hoefmeester dat kundighen en oft hen dat
oic niet gebetert en wordde zo moeghent de selve wynnen selve
doen maken ende dat den cloeste cortten Ende daer voe selen
de vors wynnen houden van toebrode ende vueden drie wagentnaye
der vors abdissen toebehoirende It wairt dat sake dat opte
vruchten den selven wynnen toebehoiren enige scadelike tempeeste